*Vide etiam paginam discretivam:* Stabat mater

**Stabat Mater** est prex eius generis, quod *sequentia* dicitur, Aevo Medio edita. Auctor creditur Iacobus de Tuderto (+ 1306), vulgo Iacopone da Todi; qui et multas Laudes scripsit.

Stabat mater dolorosa  

iuxta Crucem lacrimosa,  

dum pendebat Filius.  

  

Cuius animam gementem,  

contristatam et dolentem,  

pertransivit gladius.  

  

O quam tristis et afflicta  

fuit illa benedicta  

Mater Unigeniti.  

  

Quae maerebat et dolebat,  

Pia Mater cum videbat  

Nati poenas incliti.  

  

Quis est homo qui non fleret,  

Matrem Christi si videret  

in tanto supplicio?  

  

Quis non posset contristari,  

Christi Matrem contemplari  

dolentem cum Filio?  

  

Pro peccatis suae gentis  

vidit Iesum in tormentis  

et flagellis subditum.  

  

Vidit suum dulcem natum  

moriendo desolatum,  

dum emisit spiritum.  

  

Eia Mater, fons amoris,  

me sentire vim doloris  

fac, ut tecum lugeam.  

  

Fac ut ardeat cor meum  

in amando Christum Deum,  

ut sibi complaceam.  

  

Sancta mater, istud agas,  

crucifixi fige plagas  

cordi meo valide.  

  

Tui nati vulnerati,  

tam dignati pro me pati,  

poenas mecum divide.  

  

Fac me tecum pie flere,  

crucifixo condolere,  

donec ego vixero.  

  

Iuxta crucem tecum stare,  

et me tibi sociare  

in planctu desidero.  

  

Virgo virginum praeclara,  

mihi iam non sis amara:  

fac me tecum plangere.  

  

Fac ut portem Christi mortem,  

passionis fac consortem,  

et plagas recolere.  

  

Fac me plagis vulnerari,  

fac me cruce inebriari,  

et cruore Filii.  

  

Flammis ne urar succensus  

per te Virgo, sim defensus  

in die iudicii  

  

Christe, cum sit hinc exire,  

da per matrem me venire  

ad palmam victoriae.  

  

Quando corpus morietur,  

fac ut animae donetur  

Paradisi gloria.

Nexus externi
-------------

* 

|  |  |
| --- | --- |
|  | Lege Ἔστη Μήτηρ ("Stabat Mater (prex)") apud Vicipaediam lingua Graeca antiqua scriptam |

* De hymnis "Stabat Mater" in *The Catholic Encyclopedia: an international work of reference* (Novi Eboraci: Appleton, 1907–1914) **(Anglice)**

Hymni et preces Christianae

Adeste Fideles · Adoro te devote · Ad regias Agni dapes · Aeterne Rex Altissime · Agnus Dei · Alma nox · Alma Redemptoris Mater · Alto ex Olympi vertice · Amazing Grace · Angele Dei · Angelus Domini · Anima christi · A solis ortus cardine · Audi benigne Conditor · Aurora, solis nuntia · Ave Maria · Ave maris stella · Ave Regina Coelorum · Ave verum corpus · Beata nobis gaudia · Beate Pastor Petre · Benedictus · Benedictus es Domine Deus · Caelestis agni · Caelestis aulae nuntius · Caelestis urbs Jerusalem · Caelitum Joseph decus · Christe sanctorum · Confiteor · Cor arca · Conditor alme siderum · Credo · Crudeles Herodes Deum · Custodes · Decora lux aeternitatis · Deus tuorum militum · Domare cordis impetus · Genuit puerpera regem · Gloria in excelsis · Gloria Patri · Kyrie · Lauda Sion · Litaniae Lauretanae · Litaniae Sanctorum · Litaniae Iesu Christi Sacerdotis et Victimae · Magnificat · Memorare · Nunc dimittis · Nunc Sancte nobis Spiritus · O Sanctissima · Pange Lingua · Pater noster · Quem pastores laudavere · Regina Caeli · Requiem · Salve Regina · Sanctus · Signore delle cime · Signum Crucis · Stabat Mater · Sub tuum praesidium · Symbolum Apostolorum · Symbolum Nicaenum Constantinopolitanum · Symbolum Quicumque · Tantum ergo · Te Deum · Tota Pulchra Es · Veni Creator Spiritus · Veni Redemptor Gentium · Veni Sancte Spiritus · Vexilla Regis  

**Ordines orationum**  

Rosarium